kardosdrur/scandi-wiki huggingface dataset:
Passager

En passager er en person der rejser med en form for transportmiddel, og som ikke umiddelbart har indflydelse på transportmidlets fremføring. En passager kan i daglig tale rejse med tog, færge, fly e.l.

Typer af passagerer 
 Pendler
 Astronaut
 Blind passager

Se også 

Transport
Bod (salgssted)

En bod er et sted hvor man kan købe, eksempelvis:
 Mad
 Drikke
 Souvenirs
 Billetter
Boder er at finde i eksempelvis forlystelsesparker, store gader i nogle byer, m.fl.

Forskellen mellem en bod og en forretning eller en butik er typisk, at en bod er fx et bord,  en disk, et lille lokale eller en vogn, hvor sælgeren står ved siden af eller inden i, men hvor kunderne står udenfor. Butikker og forretninger er lokaler, hvor kunderne kommer ind.

Ved f.eks. loppemarkeder kan et område eller et stort lokale indeholde flere boder.  

Et kendt sted med boder er visse dage og tidspunkter på Israels Plads i København.

Se også 
 Vejbod

Handel
Butikker
Cradle of Filth

Cradle of Filth er et britisk heavy metal-band kendt for sin specielle black metal-stil med symfonisk karakter, der senere har udviklet sig til en mere mainstream metal-lyd.

Medlemmer

Nuværende medlemmer 
 Dani Filth – vokal
 Richard Shaw – guitar
 Ashok – guitar
 Daniel Firth - bas
 Martin Skaroupka – trommer
 Lindsay Schoolcraft – keyboard og vokal

Tidligere medlemmer 
 Benjamin Ryan – keyboard (1991-1994)
 Damien Gregori – keyboard (1994-1997)
 Les "Lecter" Smith – keyboards (1997-1999)
 Martin "Foul" Powell – keyboard (2000-2005) (eks-My Dying Bride, eks-Anathema, eks-Cryptal Darkness)
 Brian Hipp – guitar (1994-1995) (eks-Brutality)
 Gian Pyres – guitar (1996-2002)
 James Mcilroy – guitar (2004–2005)
 Jared Demeter – guitar (1996)
 Jeff Acres – guitar (1997-1998) (eks-Brutality)
 Paul Ryan – guitar (1991-1994)
 Stuart Antsis – guitar (1995-1998)
 Darren White – trommer (1991-1992)
 Dave Hirschheimer – trommer (1999)
 Nicholas Howard Barker – trommer (1992-1999) (eks-Dimmu Borgir)
 Was Sarginson – trommer (1999-2000)
 Jon Richard – bas (1991-1992)
 Robin "Graves" Eaglestone – bas (1992-2001)
 Adrian Erlandsson – trommer (1991-2006)
 Paul Allender – guitar
 Charles Hedger – guitar
 Dave Pybus – bas
 Rosie Smith – keyboard
 Sarah Jezebel Deva – bagvokal

Diskografi 

 Invoking the Unclean (demo) (1992)
 The Black Goddess Rise (demo) (1992)
 Orgiastic Pleasures (demo) (1992)
 Total Fucking Darkness (demo) (1993)
 The Principle of Evil Made Flesh (1994)
 V Empire (1996)
 Dusk... and Her Embrace (1996)
 Cruelty and the Beast (1998)
 From the Cradle to Enslave (1999)
 Midian (2000)
 Bitter Suites to Succubi (2001)
 Lovecraft & Witch Hearts (2002)
 Live Bait for the Dead (2002)
 Damnation and a Day (2003)
 Nymphetamine (2004)
 Thornography (2006)
 Eleven Burial Masses (2007)
 Godspeed on the Devil`s Thunder (2008)
 Darkly, Darkly, Venus Aversa (2010)
 Evermore Darkly (2011)
 The Manticore and Other Horrors (2012)
 Hammer of the Witches (2015)
 Cryptoriana - The Seductiveness of Decay (2017)
 Existence Is Futile (2021)

Dvd'er 
 PanDaemonAeon ("From the Cradle to Enslave" video, Making-of, and Live in London) – (1999)
 From the Cradle to the Grave (Unauthorised documentary by Chrome Dreams) – (2002)
 Heavy, Left-Handed and Candid (Live in Nottingham, "Schlockumentary", Videos, etc.) – (2002)
 Babalon AD (So Glad For The Madness) (dvd-single) – (2003)
 Mannequin (dvd-single) – (2003)
 Peace Through Superior Firepower (Live in Paris, "Shockumentary", Videos etc.) – (2005)

Film 
 Cradle of Fear (gyserfilm af Alex Chandon featuring Midian-era band) (2000)
 Dominator (tegnefilm med Dani Filths stemme) (2003)
 Metal: A Headbanger's Journey ("Cradle are briefly seen in a list of black metal bands, categorized as "Norwegian black metal"") (2005)

Eksterne henvisninger 

 
 

Metalgrupper fra Storbritannien
Heavy metal-grupper
Dødsmetalgrupper
Musikgrupper fra 1991
Limousin

Limousin (Lemosin på occitansk) var en fransk region indtil 1. januar 2016, hvor den blev slået sammen med Aquitaine og Poitou-Charentes, for at danne den nye region Nouvelle-Aquitaine. Den er beliggende i den centrale del af landet omkring byen Limoges, som var hovedby i regionen. Regionen var sammensat af 3 departementer: Corrèze, Creuse og Haute-Vienne. Indbyggerne kaldes les limousins.

Geografi

Politik

Eksterne henvisninger 

Nouvelle-Aquitaine
Frankrigs tidligere provinser
Frankrigs tidligere regioner
Champagne-Ardenne

Champagne-Ardenne var en fransk region indtil 1. januar 2016, hvor den blev slået sammen med Alsace og Lorraine, for at danne den nye region Alsace-Champagne-Ardenne-Lorraine. Den ligger i den nordøstlige del af landet op til Belgien. Hovedstaden er Châlons-en-Champagne. Regionen er i udpræget grad en landbrugsregion, med store skove, berømte vinmarker og store kornproducerende områder. Men der findes også en del industri særligt inden for fødevarer, metalurgi og mekanisk konstruktion.

Geografi

Topografi 
Området er afgrænset mod vest af kalkplateauet omkring Brie, mod sydøst af Langresplateauet og mod nord af Ardennermassivet. I store træk svarer regionen til den tidligere provins Champagne.

Klima 
Klimaet bærer præg af at området danner en grænse mellem det oceaniske klima mod vest og nordvest og det kontinentale klima mod øst.

Hydrografi 
Flere store floder gennemskærer regionen herunder Seinen, Marne og Meuse.

Historie 
Området var oprindeligt beboet af flere stammer: Remerne i nord, Catalaunierne i midten og Tricasserne og Lingonerne mod syd. Efter romerne erobrede området i det 1. århundrede f.Kr., blev det tilsluttet Gallica Belgica og blev sammen med det invaderet og plyndret af germanerne i det 3. århundrede.

Eksterne henvisninger 

 
 

 
Frankrigs tidligere regioner
Frankrigs tidligere provinser
Centre-Val de Loire

Centre-Val de Loire er en fransk region, der, som navnet antyder, ligger i den centrale del af landet.

Klima

Eksterne henvisninger
Pikardiet

Pikardiet eller Région Picardie var en fransk region indtil 1. januar 2016, hvor den blev slået sammen med Nord-Pas-de-Calais, for at danne den nye region Nord-Pas-de-Calais-Picardie. Den ligger i den nordlige del af landet. Pikardiet blev en provins i 1477.

Pikardiet omfattede departmenterne Aisne, Oise og Somme.

De mest betydningsfulde byer i Pikardiet er Abbeville, Amiens, Beauvais, Compiègne, Creil, Laon, Saint-Quentin og Soissons.

Regionen blev under første verdenskrig kendt for Slaget ved Somme, en britisk-fransk offensiv, der på trods af gode allierede befæstninger resulterede i en langsigtet nedslidning af de allierede styrker, med et af de største tabstal nogensinde for en allieret hærstyrke.

Geografi

Arealudnyttelse 
Området omfatter blandt andet 320.000 ha skov, hvilket gør det til det største sammenhængende skovområde i Europa.

Topografi 
Der er to ting, der især kendetegner Pikardiet: Den smalle strimmel af regionen der ligger ud til Baie de Sommes og det flade stykke der strækker sig ind til Bassin parisienne.

Historie

Slaget ved Somme 

Slaget ved Somme var en britisk-fransk offensiv under Første Verdenskrig indledt 1. juli 1916 i nærheden af Albert i Nordfrankrig med 13 britiske og fem franske divisioner.

Efter 4½ måneders kamp, hvorunder fronten flyttedes nogle få kilometer, stabiliseredes situationen. De allieredes tabstal efter slaget var 420.000. Én af årsagerne til de høje tabstal var for ringe uddannelse af soldaterne.

Under offensiven den 15. september anvendte briterne kampvogne for første gang i historien.

Eksterne links 
 Regionen Pikardiets officielle website (fransk, tysk, engelsk)

Kilder 

Frankrigs tidligere provinser
Frankrigs tidligere regioner
Hauts-de-France
Rhône-Alpes

Rhône-Alpes var en fransk region indtil 1. januar 2016, hvor den blev slået sammen med Auvergne for at danne den nye region Auvergne-Rhône-Alpes. Den ligger i det sydøstlige Frankrig. Regionen har sit navn efter floden Rhône og bjergkæden Alperne. Hovedstaden Lyon med omliggende forstæder er det næststørste storbyområde i Frankrig efter Paris.

Geografi 
Rhône-Alpes ligger i det østlige i Frankrig. Det østlige område af regionen indeholder den vestligste del af Alperne og grænser mod Schweiz og Italien. Regionens højeste punkt var Mont Blanc på den fransk-italienske grænse. Den centrale del af regionen bestod af Rhône- og Saône-flodernes dale. Disse to floder flyder sammen i Lyon. I den vestlige del af regionen begynder bjergområdet Centralmassivet. Regionen havde eller grænser til store indsøer. Floden Ardèche løber gennem den sydvestlige del af regionen, hvor den har udskåret en dyb kløft. Rhône-Alpes var arealmæssigt den næststørste region i fastlands-Frankrig, og nummer tre i Frankrig hvis man tog den oversøiske region Fransk Guyana med.

Som resten af Frankrig var fransk det eneste officielle sprog i regionen. Frem til midten af det 20. århundrede blev frankoprovençalsk meget brugt i hele regionen, mens mange af indbyggerne i syd taler varianter af oksitansk; begge er ved at forsvinde. Der er blandt andet immigrantgrupper fra Armenien, Italien, Nordafrika, Polen og Portugal.

Rhône-Alpes bestod af departementene:
 Ain (01). Hovedstad: Bourg-en-Bresse
 Ardèche (07). Hovedstad: Privas
 Drôme (26). Hovedstad: Valence
 Isère (38). Hovedstad: Grenoble
 Loire (42). Hovedstad: Saint-Étienne
 Rhône (69). Hovedstad: Lyon
 Savoie (73). Hovedstad: Chambéry
 Haute-Savoie (74). Hovedstad: Annecy

Økonomi 
Økonomisk dominerer industri, landbrug med dyrkning af vin, samt turisme knyttet til historiske byer og vintersportsteder.

Eksterne henvisninger 

 fransk hjemmeside 

Frankrigs tidligere regioner
Auvergne-Rhône-Alpes
Claus Bjørn

Claus Ebbe Bjørn (8. oktober 1944 på Frederiksberg – 18. april 2005 i Hørsholm) var en dansk historiker.

Claus Bjørn blev mag.art. i historie fra Københavns Universitet i 1970 og var ansat som timelærer ved Rødovre Statsskole 1965-1971. 1. september 1971 blev han ansat som amanuensis, senere lektor i landbohistorie ved Afdeling for Historie, Københavns Universitet. 1983-1995 var han formand for Landbohistorisk Selskab. Han redigerede tidsskriftet Fortid og Nutid 1975-1985 og flerbindsværket Det Danske landbrugs historie I-IV (1988-1989), hvor han selv behandlede perioden 1810-1860.

Hans væsentligste forskning lå inden for landbo- og landbrugshistorie sat i relation til Danmarks politiske historie i 1800-tallet. Der foreligger også en række biografier fra hans hånd. I offentligheden blev han i sine sidste år især kendt for i tv at kommentere blandt andet kongelige begivenheder.

Forfatterskab 
 Bonde Herremand Konge. Bonden i 1700-tallets Danmark, 1981
 Dansk Mejeribrug 1882-2000, 1982
 Frygten fra 1848, 1985
 Fra reaktion til grundlov – 1800-1850 (Gyldendal og Politikens Danmarkshistorie, bind 10), 1990
 Den gode sag. En biografi af Chr. D. Reventlow, 1992
 Anders Nielsen, Svejstrup Østergaard, 1993
 Lovene gives kraft. En biografi af Chr. Colbiørnsen, 1995
 1848 – Borgerkrig og revolution, 1998
 Dengang Danmark blev moderne, 1998
 Kampen om grundloven, 1999
 Knuthenborg Park, 1999
 Blot til pynt? Monarkiet i går, i dag og i morgen, 2001
 Fra helstat til nationalstat (Dansk udenrigspolitiks historie, bind 3), 2003
 H.C. Hansen. En biografi'', 2004

Pa internettet 
 Den jyske proprietærfejde (Historie/Jyske Samlinger, Ny række, Bind 13; 1979)

Litteratur

Eksterne henvisninger 
 

Danskere i 1900-tallet
Danskere i 2000-tallet
Historikere fra Danmark
Skolefolk fra Danmark
Ansatte ved Københavns Universitet
Biografiforfattere fra Danmark
Personer i Kraks Blå Bog (afdøde)
Dansksprogede forfattere fra Danmark
Landbohistorikere fra Danmark
Kristian Madsen

Kristian Madsen (født 27. juni 1975 i Næstved) er chefredaktør for A4 medier.

Tidligere var han Politikens korrespondent i USA og leder af avisens lederkollegium. Han har også været Informationschef i 3F 2008-2010 og konsulent i LO fra 2004-2008, samt forbundsformand for Danmarks Socialdemokratiske Ungdom (DSU) 2000-2004.   Kristian Madsen er uddannet cand.scient.pol. fra Københavns Uninersitet i 2006. 

Som konsulent for Spillerforeningen under en faglig konflikt mellem de danske fodboldspillere og deres arbejdsgivere i 2004 og taleskriver for den på daværende tidspunkt socialdemokratiske formandskandidat Helle Thorning-Schmidt.
Som taleskriver stod han bag Thorning-Schmidts berømte ord "Jeg kan slå Anders Fogh".

I februar 2021 tiltrådte han stillingen som chefredaktør og adm.direktør for A4 medier.

Henvisninger 

Formænd for Danmarks Socialdemokratiske Ungdom
Journalister ved Politiken
Journalister fra Danmark
Danskere i 2000-tallet
Debattører fra Danmark
Personer fra Næstved
Abeørn

Abeørn (Pithecophaga jefferyi) er verdens største høgefugl, når det gælder længden fra hale til næb, der kan nå op til 102 cm. Fuglen lever kun i skovområder på de filippinske øer Luzon og Mindanao og kaldes også filippinsk abeørn. Abeørnen vejer op til 6 kg med et vingefang på 220 cm. Fuglen har fået navnet efter sin appetit på aber. Den tager også andre større pattedyr og fugle.

Abeørnen er det eneste nulevende medlem af slægten Pithecophaga.

Arten hører til blandt de mest truede rovfugle, da den tætte tropiske skov, den lever i, bliver ryddet bl.a for at skaffe agerjord.

Referencer

Eksterne henvisninger 

 BirdLife International: Philippine Eagle Pithecophaga jefferyi  på www.birdlife.org
 www.worldbirdnames.org  Fuglenes inddeling i ordner og familier

Fugle fra Filippinerne
Høgefugle
Pave Benedikt 14.

Pave Benedikt 14., født Prospero Lorenzo Lambertini (31. marts 1675 i Bologna – 3. maj 1758 i Rom) var pave fra 1740 til 1758.

22. december 1741 udsendte han den pavelige bulle Immensa Pastorum principis, som gjorde det forbudt at gøre den indfødte befolkning i Amerika og andre steder til slaver. Benedict var også ansvarlig for, sammen med kardinal Passionei, man begyndte at katalogisere bøgerne i Vatikanets bibliotek. Desuden bestilte han det hidtil mest præcise kort over Rom, Pianta Grande di Roma, af arkitekten Giambattista Nolli. 

Paver i oplysningstiden
Paver fra Italien
Tastatur

Et tastatur eller computertastatur er et redskab til indtastning af tekst.

Redskab 

Tastaturet kan være på en skrivemaskine eller være sluttet til en computer. Tastaturer findes i mange sprogvarianter og med flere forskellige placeringer af tasterne, hvor QWERTY-udgaven er den mest udbredte. QWERTY-tastaturet er en gammel opfindelse fra 1868, hvor man med vilje placerede meget anvendte bogstaver et stykke fra hvilepositionen, så man ikke kom til at taste for hurtigt. Dvorak-tastaturet er derimod skabt til at man kan skrive hurtigt.

Der findes også ergonomiske tastaturer som er "knækket" på midten og med et hængsel foroven, så hænderne kan arbejde under en mere naturlig form.

Nogle mennesker har fået en stærk aversion mod visse taster på tastaturet. F.eks. firmaejeren Pieter Hintjens, som ønsker caps-lock-tasten fjernet fra tastaturene.

På næsten alle tastaturer er der to små forhøjninger på f- og j- tasterne i midten af tastaturet som en hjælp til at placere fingrene korrekt uden at skulle se ned på tastaturet. Dette kan, med lidt øvelse, bruges til at skifte hænder mellem hoveddelen af tastaturet og det numeriske tastatur – hvor der ligeledes er en forhøjet tast – uden at kigge. Forhøjningen bruges også i tifingersystemet hvor pegefingrene som udgangspunkt hviler på de to taster.

Taster

Enter 
Enter eller enter tast (eller return tast på Macs og de fleste Sun Workstations) er en tast på et computertastatur som har mange funktioner. Return tastens funktion er i en forstand arvet fra de gamle skrivemaskiners vognretur (eng. carriage return).

Funktionen varierer alt efter hvilket aktuelt værktøj eller applikation, man kører. I de fleste situationer bruges enter til at bekræfte noget. Især i en kommandolinje-konsol betegner tasten enter, at man vil udføre den indtastede kommando.

I en teksteditor forårsager et tryk på enter isættelse af en eller begge ASCII-tegnsæts tegn – eller kombinationer af et Line feed (=Newline) og et Carriage Return.

I regneark forårsager et tryk på enter, flytning af indsætningspunktet til cellen lige under.

Mange tastaturer har et numerisk tastatur. Der er således to enter-taster: en på selve tastaturet (stor tast) og en i det numeriske tastatur (mindre tast). Funktionen af de to er ofte den samme, men sommetider er der forskel.

Kilder/henvisninger

Se også 

 Numerisk tastatur
 Genvejtast

 
Computertastaturer
The Mothers of Invention

The Mothers of Invention (tdligere The Mothers) var Frank Zappas backing-band, der ved udgivelsen af den første LP "Freak Out!" i 1965 bestod af Frank Zappa (guitar, vokal), Roy Estrada (bas), Ray Collins (vokal), Elliot Ingber (guitar) og Jimmy Carl Black (trommer).

Frank Zappa blev i 1964 medlem af et lokalt R&B-band ved navn The Soul Giants. Kort efter overtog han lederskabet med bandet, og bandet blev omdøbt til "The Mothers". The Mothers fik sin første pladekontrakt med Verve, og pladeselskabet frygtede at bandnavnet kunne opfattes som en sjofelhed og forlangte navnet ændret.

Debutalbummet "Freak Out!" (1966) indeholdt en blanding af Rhythm 'n' Blues og en eksperimenterende lydkollage. Albummet var kun den anden dobbelt-LP med rockmusik, og albummet etablerede Frank Zappa som en stor, ny sanger indenfor rockmusikken.

Albummet blev fulgt af Absolutely Free (1967), hvor flere af teksterne omhandlede hykleriet og konformismen i det amerikanske samfund. Efterfølgeren, We're Only In It For The Money (1968), betragtes som en skånselsløs satire over hippie- og flower-power-kulturen. Forsiden på albummet var en parodi på The Beatles' Sgt. Pepper's Lonely Hearts Club Band.

Diskografi 

Studiealbums
 Freak Out! (1966)
 Absolutely Free (1967)
 We're Only in It for the Money (1968)
 Cruising with Ruben & the Jets (1968)
 Uncle Meat (1969)
 Burnt Weeny Sandwich (1970)
 Weasels Ripped My Flesh (1970)
 The Grand Wazoo (1972)
 Over-Nite Sensation (1973)
 One Size Fits All (1975)
 Bongo Fury (1975)

Andre albums
 Mothermania (1969)
 The **** of the Mothers (1969) 
 Fillmore East – June 1971 (1971)
 200 Motels (1971)
 Just Another Band from L.A. (1972)
 Roxy & Elsewhere (1974)
 Playground Psychotics (1992, recorded 1970–71)
 Ahead of Their Time (1993, recorded 1968)
 Carnegie Hall (2011, recorded 1971)

Eksterne henvisninger 

Mothers of Invention, The
Normanniske hertugrække

Hertug af Normandiet er en titel, der er blevet brugt – eller gjort krav på – af flere forskellige herskere, både normanniske, engelske, franske og britiske, fra det 10. århundrede og frem.

Hertugdømmet Normandiet blev etableret i 911 af vikingehøvdingen Rollo. Da de første herskeres titel var Normannernes jarl, var Richard 2. den første, som blev formelt tiltalt som hertug af Normandiet.

I 1066 blev England tilføjet til Vilhelm Erobrerens rige gennem den normanniske erobring.

Hertugdømmet (med undtagelse af Kanaløerne) blev erobret af den franske kong Filip 2. August i 1204, men de engelske konger forsatte med at gøre krav på titlen som hertug indtil en traktat i 1259 mellem Frankrig og England, hvor de opgav kravet om titlen. De engelske konger prøvede efterfølgende tilbageerobringer af deres tidligere besiddelser i Frankrig, særlig gennem Hundredårskrigen.

De engelske konger forsatte med at eje Kanaløerne, der havde været en del af hertugdømmet siden 933. Kongen var traditionelt kendt på øerne som hertug af Normandiet.

Ved forskellige lejligheder blev hertugdømmet givet til medlemmer af den franske kongelige familie. Blandt andet gav kong Filip 6. af Frankrig det til sin ældste søn, den senere kong Johan den Gode, der gav det videre til sin egen søn, den senere kong Karl 5. af Frankrig.

Den senere kong Ludvig 17. af Frankrig var også kendt som hertug af Normandiet, da hans ældre bror endnu var konge før sin henrettelse ved revolutionen i 1789.

Hertugrækken 
 Rollo, 911-927
 Vilhelm 1., Langsværd, 927-942
 Richard 1., 942-996
 Richard 2., Den Gode, 996-1027
 Richard 3., 1027-1028
 Robert 1., 1028-1035
 Vilhelm Erobreren 1035-1087
 Robert Curthose 1087-1106
 Henrik 1., 1106-1135
 Vilhelm Adelin 1120-1120
 Stefan, 1135-1144
 Godfred Plantagenet, 1144-1150
 Henrik 2., 1150-1189
Richard 4. Løvehjerte 1189-1199
Johan uden Land 1199-1204
 Johan uden Land, 1204-1216 (gjorde krav på titlen)
 Henrik, 1216-1259 (gjorde krav på titlen)

Regenter af England
Frankrig i middelalderen
England i middelalderen
Vikingetogter
Lister over regenter
NBK

NBK står får Nykøbing F. Badminton Klub, foreningen er gammel, og har medlemmer fra 2 år og opad, klubben er velbesøgt, men har aldrig haft topspillere, da det kun er en fritidsklub.

Eksterne henvisninger 
 Officiel hjemmeside

Badmintonklubber i Danmark
Sport i Nykøbing Falster
Pyramidespil

Et pyramidespil er kendetegnet ved at deltagerne udelukkende skal hverve nye medlemmer for at tjene penge. De har ingen varer eller tjenester at sælge.

Danske forhold 
Pyramidespil er ulovligt i Danmark, og defineres i spillelovens § 24 sådan:

§ 24. Pyramidespil er forbudt. Ved pyramidespil forstås et pyramidisk opbygget arrangement, hvor
 1) deltagelse kræver indsats af penge eller andre økonomiske værdier,
 2) deltagerne stilles mulighed for økonomisk vinding i udsigt, og
 3) en sådan vinding hovedsagelig hidrører fra indsats fra deltagere, der efterhånden indtræder i arrangementet. 

Spillemyndigheden fører tilsyn med markedet. Spillemyndigheden og Forbrugerombudsmanden kan ved henvendelse give yderligere informationer om pyramidespil, der kan forveksles med netværksmarkedsførings-selskaber. Spillemyndigheden og Forbrugerombudsmanden kan ligeledes være med til at give en afgrænsning mellem, hvad der er ulovligt pyramidespil og lovligt netværksmarkedsføring.

Referencer

Se også 
 Pyramideforetagender
 Lyoness
 Amway

Kriminalitet
Spil og lege
Marktl

Marktl er en by og kommune med 2.700 indbyggere i amtskommunen Altötting (delstat Bayern) i Tyskland.

Marktl er dialektalt og kommer fra marked (tysk markt). Kommunen hedder på tysk også "Marktgemeinde Marktl" eller kort "Markt Marktl", som henviser til et historisk handelsret. Marktl er beliggende ved floden Inn og tæt ved grænsen til Østrig. Næststørre byer er Salzburg på østrigsk side, Passau i øst og München i vest.

Siden 19. april 2005 er Marktl verdensberømt for sin søn pave Benedikt 16.. Han blev født 1927 i Marktl som Joseph Ratzinger. Men her boede han kun de første to år, før familien flyttede 1929 til Tittmoning, 1932 til Aschau am Inn og 1937 til Traunstein. Alligvel betragter folket af Marktl den 19. April 2005 som historisk dag, og borgermesteren Hubert Gschwendtner (SPD) arrangerede gratis øl for alle denne aften.

Eksterne henvisninger 

 Marktl.de – Hjemmeside (på tysk)
 Campingplatz-marktl.de (Campingpladsen)

Byer i Bayern
Hans Jensen (fagforeningsleder)

Hans Ole Jensen (født 24. september 1945 i Odense) er en dansk blikkenslager, der var formand for LO fra 1996 til 2007.

Hans Jensen blev udlært som blikkenslager og rørlægger i 1965 og begyndte allerede sin faglige karriere som opmåler i Blik- og Rørarbejderforbundet i Danmark i 1969. I 1973 blev forbundssekretær, i 1977 næstformand og 1981 forbundsformand. 

I 1987 blev han valgt som LO's næstformand under formand Finn Thorgrimson. Da Thorgrimsson forlod sin post i 1996 valgtes Hans Jensen som formand uden modkandidater. Han gik af som formand på LO's kongres i 2007, og blev her afløst af Harald Børsting.

Eksterne henvisninger 
 Portræt af Hans Jensen 

Personer fra Odense
Formænd for Landsorganisationen i Danmark
Personer i Kraks Blå Bog